af en fr ne de nl nl en en af nl en nl nl af en nl nl af af af af af af af af af af af af af af af af af af af af af nl en en en fr en en af fr nl en af fr nl en en fr af en af fr nl en nl fr nl en af fr nl en af fr nl en af nl es af nl en nl nl en af en en en en
Nodig vir groei van ekonomie – DieHoorn
Prins Albert se vliegveld. Foto: Marlene Malan
PRINS ALBERT se vliegveld moet behou en opgeknap word, want ’n dorp met ’n vliegveld het ’n baie groter kans op ekonomiese groei as een daarsonder.
Dis ’n bate wat bemarkingswaarde aan die dorp en sy toerismebedrywighede gee, en verskaf prestige omdat dit die beeld van die omgewing bou.
So sê Hans Burger, ’n inwoner van Prins Albert en vlieënier wat sy eie vliegtuig besit. Dié vliegtuig word in die klein vliegtuigloods op die vliegveld net buite die dorp, op die pad na die N1, geberg.
Burger beywer hom al jare vir die instandhou­ding en opknapping van die vliegveld.
“Ek het jare lank in Suid-Afrika gevlieg, en ek kan jou verseker dat dorpe wat nie die vlieggemeenskap dien nie, ’n baie belangrike deel van die ekonomie verloor.”
Burger het ’n kernrol gespeel in onlangse vlug­geleenthede na die dorp. Einde verlede jaar was Prins Albert se vliegveld die laaste stopplek vir die internasionale Crete2Cape-vlugwedloop, en sowat twee weke gelede het die Border Aviation-vlieg­klub van Oos-Londen Prins Albert gekies as eindbestemming in hul jaarlikse langafstand-plesiervlug.
Burger het gereageer op navrae omdat daar sprake daarvan was dat die vliegveld, op munisipale grond, vir landboudoeleindes gebruik gaan word.
Dit blyk egter dié planne is laat vaar vanweë die groeiende belangstelling in Prins Albert as toerismevlug-bestemming.
“Die vliegveld is ’n belangrike deel van die infrastruktuur van ons dorp.
“Prins Albert is afgeleë en toegangspaaie is soms onbruikbaar weens brande, vloede en padongelukke. In die geval van mediese noodgevalle is ’n vliegveld van onskatbare waarde.
“Die Rooi Kruis-lugambulans se bemanning het al aan my gesê met groot ongelukke in die omge­wing waarin ’n paar motors of mini­busse betrokke sou wees, sal dit beter wees om die Rooi Kruis se Pilatus
PC-12-vliegtuig te gebruik, pleks van die helikopter wat gewoonlik by die dorpshospitaal land.”
In sulke gevalle is ’n vliegveld dringend nodig weens die afstand van Prins Albert na Oudtshoorn, Laingsburg en Beaufort-Wes, sê Burger.
“Veiligheid en sekuriteit is nie op die oomblik ’n prioriteit hier nie, maar moet beslis in die toekoms oorweeg word.
“Dit sou ondenkbaar wees dat ons dorp nie ’n vliegveld het wat deur die polisie of die Weermag gebruik kan word om die gemeenskap by te staan nie.”
Nog ’n dringende kwessie is veldbrande in die gebied, volgens Burger.
“Die lughawe hier is noodsaaklik omdat dit ’n heenkome is vir brandbestrydingsorganisasies oor ’n wye gebied.
“ ’n Paar maande gelede het een van ons dorp se inwoners nie teruggekeer huis toe nie na ’n fotografiesessie by die Gamkaskloofdam. Toe het dit goed gewerk om van ons plaaslike lughawe af te vlieg en sy voertuig raak te sien waar dit vasgesit het in diep modder aan die rand van die dam.
“Dis waarom ek sê die waarde van ’n vliegveld vir die gemeenskap moet nooit onderskat word nie.”
As Prins Albert Toerisme daarin sou slaag om die dorp te bemark as ’n bestemming vir langafstandplesiervlugte, “sal dit ’n hupstoot wees vir ons ekonomie. Daar is baie klein dorpies wat dit doen, en in die vlieggemeenskap het dit ’n instelling op hul kalenders geword om na sulke dorpies te vlieg en naweke daar te kuier.”
Linda Jaquet, onderburgemeester, het haar stem by dié van Burger gevoeg en sê die Prins Albertse vliegveld is ’n bate wat behou en opgeknap moet word, omdat dit bydra tot die ekonomiese vooruitgang van die dorp en omgewing.
Kollig op vroue: Pampering for you
August 10, 2017August 10, 2017
Pampering for You se Marina is ’n borrelende warm terapeut wat inge­stel is op die holistiese welstand van haar...
Alert Patrol bied wydste verskeidenheid dienste
February 28, 2019February 28, 2019
DIE sekuriteitsdienstefirma Alert Patrol streef daarna om so plaaslik as moontlik te wees. Hulle koop alles wat hulle kan plaaslik...
March 9, 2017March 9, 2017
Dié baken kry nuwe eienaars
July 20, 2017July 20, 2017
Deur Marlene Malan DIE Swartberg Hotel in Prins Albert, seker die dorp se bekendste baken, het nuwe eienaars. Danie...
Coetzee & Van der Bergh spog met nuwe kandidaat-prokureur
July 6, 2017July 6, 2017
DIE bekende Oudtshoornse pro­ku­reursfirma Coetzee en van der Bergh se nuutste toevoeging tot hul span is in murg en...
MSec bied al 20 jaar lank gehalte sekuriteitsdiens op Oudtshoorn!
February 14, 2019February 14, 2019
MSec Sekuriteit vier vanjaar sy 20ste be­staansjaar op Oudtshoorn. Ná al die jare is die maatskappy steeds sinoniem met...
Ford kry nuwe handelaarshoof
December 7, 2017December 7, 2017
Kliënte en personeel die belangrikste DIE nuwe handelaarshoof van Oudtshoorn Ford, Rudi van Dyk, sê hy glo daarin om skoon...
Klein Karoo Sakekamer hou netwerkaand
August 23, 2018August 23, 2018
Die Klein Karoo Sakekamer (KKSK) het op Donderdagaand, 16 Augustus, ’n netwerkaand by die Queen’s Hotel op Oudts­hoorn gehou...
Nuwe verbod op uitvoer van vars volstruisvleisSelling a Property an Emotional Time for Property Owners
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details